b'\n_START_ARTICLE_\nStatika\n_START_PARAGRAPH_\nSt\xc3\xa1tika je v fiziki in tehniki veja mehanike, ki obravnava sisteme v stati\xc4\x8dnem ravnovesju, torej konstrukcije, ki pod vplivom zunanjih sil kot celota mirujejo, ob tem pa se tudi njihovi posamezni sklopi glede na druge sklope ne gibljejo._NEWLINE_Skladno z 2. Newtonovim zakonom lahko pogoj za stati\xc4\x8dno ravnovesje izrazimo tudi z zahtevo, da je rezultanta vseh zunanjih sil in vseh zunanjih navorov (vrtilnih momentov) na sistem enaka ni\xc4\x8d. Iz pogoja za ravnovesje sil lahko izra\xc4\x8dunamo fizikalne koli\xc4\x8dine, zlasti mehansko napetost._NEWLINE_Statika je pomemben del gradbeni\xc5\xa1tva in strojni\xc5\xa1tva, k(j)er se uporablja za analizo konstrukcij. Sisteme v stati\xc4\x8dnem ravnovesju obravnava tudi veda o materialih._NEWLINE_Deformacije pro\xc5\xbenih teles v stati\xc4\x8dnem ravnovesju obravnava elastomehanika, obna\xc5\xa1anje mirujo\xc4\x8dih teko\xc4\x8din pa hidrostatika.'